# Andelsboligforeningernes Fællesrepræsentation

### Fra Wikipedia, den frie encyklopædi

Du har nye beskeder (forskel fra næstsidste redigering).

| Formatering Denne artikel bør formateres (med afsnitsinddeling, interne links o.l.) som det anbefales i Wikipedias retningslinjer

Andelsboligforeningernes Fællesrepræsentation (ABF) er en landsdækkende interesseorganisation, der arbejder for andelsboligforeninger og andelshaveres interesser. ABF varetager både politiske og rådgivningsmæssige opgaver i relation til andelsboligformen.

## [redigér] ABF's formål

ABF har to overordnede formål:

- At varetage de private andelsboligforeningers interesser på det politiske og lovgivningsmæssige plan. Herunder også at fremme udbredelsen af den private andelsbolig som boform, såvel i den ældre boligmasse som i forbindelse med nybyggeri.
- At tilbyde sine medlemmer en række serviceydelser, der skal hjælpe dem til på bedst mulig vis at varetage foreningsarbejdet i deres andelsboligforening, heriblandt kurser, rådgivning og medlemsblad.

## [redigér] ABF's opbygning og struktur

Alle andelsboligforeninger har mulighed for at blive medlem af ABF. Det er medlemmerne der fastlægger de overordnede linjer for ABF's arbejde. ABF er delt ind i en række kredse fordelt over hele Danmark. Kredsenes bestyrelser, der står for det lokale arbejde, vælges af medlemmerne, på årlige kredsgeneralforsamlinger. Den øverste myndighed er landsmødet, der afholdes hvert andet år. Her har alle medlemsforeninger adgang og stemmeret. I tiden mellem landmøderne er det hovedbestyrelsen, der træffer beslutningerne og koordinerer det videre arbejde hos ABF. Hovedbestyrelsens medlemmer vælges dels på landsmødet og dels i kredsene. Af hovedbestyrelsen vælges et forretningsudvalg på 8 medlemmer, til at varetage den daglige ledelse. Alle tillidspersoner i ABF er frivillige, ulønnede andelshavere. Den daglige administration af ABF, sker i ABF's sekretariat (ca. 18 medarbejdere). Sekretariatet holder til på Vester Farimagsgade 1, i København.

## [redigér] ABF's historie

ABF blev dannet i 1974 af 69 andelsboligforeninger, der slog sig sammen for at protestere mod et lovforslag, som ville få negative økonomiske konsekvenser for andelsboligforeningerne. Lovforslaget endte med at blive taget af bordet igen, men sagen overbeviste stifterne af ABF om nødvendigheden af en forening, som kunne varetage de private andelsboligforeningers interesser. ABF har i 2007 mere end 4.300 medlemsforeninger med i alt ca. 85.000 andelshavere.

## [redigér] Eksterne henvisninger

ABF's hjemmeside

Hentet fra "http://da.wikipedia.org../../../a/n/d/Andelsboligforeningernes_F%C3%A6llesrepr%C3%A6sentation_87a5.html"

Kategorier: Artikler der bør formateres | Foreninger fra Danmark

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg